CELEX: 62009TJ0259
Language: sl
Date: 2010-12-16 00:00:00
Title: Sodba Splošnega sodišča (sodnik posameznik) z dne 16. decembra 2010. # Evropska komisija proti Arci Nuova associazione comitato di Cagliari in Alberto Gessa. # Arbitražna klavzula - Pogodba, sklenjena v okviru podpore evropskim projektom razprave, ki jih organizirajo nevladne organizacije, za leto 2003 - Tožba, vložena zoper vodjo združenja - Nepristojnost - Neizpolnitev pogodbe - Vračilo predplačil. # Zadeva T-259/09.

Sodba Splošnega sodišča (sodnik posameznik) z dne 16. decembra 2010 – Komisija proti Arci Nuova associazione comitato di Cagliari
            in Gessi
      (Zadeva T-259/09)
      „Arbitražna klavzula – Pogodba, sklenjena v okviru podpore evropskim projektom razprave, ki jih organizirajo nevladne organizacije, za leto 2003
         – Tožba, vložena zoper vodjo združenja – Nepristojnost – Neizpolnitev pogodbe – Vračilo predplačil“
      
      1.                     Postopek – Predložitev Splošnemu sodišču na podlagi arbitražne klavzule – Nepristojnost sodišča Skupnosti, ker stranke niso
            izrazile volje, da se mu podeli pristojnost za odločanje o pogodbenem sporu – Pogodbe, sklenjene med Komisijo in združenjem
            – Tožba Komisije proti predsedniku tega združenja – Predsednik, ki ga pogodbe ne zavezujejo – Zavrnitev – Solidarna odgovornost
            predsednika v skladu v veljavnim nacionalnim pravom – Nevplivanje (člena 238 ES in 240 ES) (Glej točke od 39 do 46.)
      2.                     Proračun Evropskih skupnosti – Finančna pomoč Skupnosti – Obveznost prejemnika, da spoštuje pogoje podelitve pomoči – Financiranje,
            ki se nanaša le na dejansko nastale izdatke – Upravičenost resničnosti izdatkov, prijavljenih v predpisani obliki in predpisanem
            roku – Neobstoj – Neupravičeni izdatki (člen 274 ES) (Glej točke od 61 do 67.)
      Predmet 
      
         
               Tožba na podlagi arbitražne klavzule, vložena v skladu s členom 238 ES, s katero se zahteva, naj se Arci Nuova Associazione
                  Comitato di Cagliari in A. Gessi, osebno in solidarno, naloži vračilo predplačila, ki ga je Komisija nakazala v okviru pogodbe
                  2003-1550/001-001, skupaj z zamudnimi obrestmi.
               
            Izrek 
      
         
                  1.
               
               
                  
               
               
                  	Tožba se zavrne v delu, ki se nanaša na A. Gesso.
               
            
         
                  2.
               
               
                  
               
               
                  	Arci Nuova associazione comitato di Cagliari se naloži, naj Komisiji vrne znesek glavnice 15.675 EUR z zamudnimi obrestmi
                     po 7,32-odstotni obrestni meri, ki tečejo od 20. maja 2007 do celotnega plačila dolga.
                  
               
            
         
                  3.
               
               
                  
               
               
                  	Arci Nuova associazione comitato di Cagliari se naloži plačilo stroškov.